แรงซื้อ “พลังงาน” พยุง SET ปิดบวก 1 จุด
แรงซื้อกลุ่มพลังงานจากราคาน้ำมันปรับตัวขึ้น พยุง SET ปิดบวก 1 จุด แนะจับตาเลขจ้างงานนอกภาคเกษตร-เงินเฟ้อ-เลือกตั้งกลางเทอมสหรัฐ ให้แนวรับ 1,610 จุด แนวต้าน 1,640 จุด
แรงซื้อกลุ่มพลังงานจากราคาน้ำมันปรับตัวขึ้น พยุง SET ปิดบวก 1 จุด แนะจับตาเลขจ้างงานนอกภาคเกษตร-เงินเฟ้อ-เลือกตั้งกลางเทอมสหรัฐ ให้แนวรับ 1,610 จุด แนวต้าน 1,640 จุด
4 พ.ย. 2565

โดยนักวิเคราะห์ กล่าวว่า ตลาดหุ้นไทยวันนี้ปรับขึ้นรับบรรยากาศการลงทุนตลาดเอเชียสดใส โดยตลาดหุ้นฮ่องกง (+5.36%) และตลาดหุ้นจีน (+2.43%) ขึ้นมาแรงจากความคาดหวังจีนลดการคุมเข้มมาตรการโควิด และกลุ่มธุรกิจเทคโนโลยีจีนที่จดทะเบียนในสหรัฐดีดขึ้นได้ดี หลังจากทางการสหรัฐเข้ามาตรวจสอบความถูกต้องและความโปร่งใสที่ฮ่องกงเสร็จแล้วน่าจะมีการแก้ไขปัญหาเรื่องนี้ได้ ส่งผลหุ้นเทคโนโลยีในตลาดหุ้นจีนและฮ่องกงปรับตัวขึ้นมาด้วย
นอกจากนี้หุ้นกลุ่มพลังงานในตลาดบ้านเราปรับตัวขึ้นตามราคาน้ำมัน
อย่างไรก็ดีภาพรวมเริ่มมีแรงขายสลับออกมาบ้าง ระหว่างรอตัวเลขจ้างงานนอกภาคเกษตรชองสหรัฐคืนนี้ และสัปดาห์หน้าติดตามการเลือกตั้งกลางเทอมของสหรัฐ และเงินเฟ้อสหรัฐ ซึ่งแนวโน้มตลาดหุ้นไทยสัปดาห์หน้าคาดว่าแกว่งตัว Sideway ช่วงที่จะมีการประกาศงบการเงินออกมามากขึ้น ขณะที่รอปัจจัยในสหรัฐอาจทำให้ตลาดไปไหนไม่ไกล พร้อมให้แนวรับที่ 1,610 จุด แนวต้านที่ 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,612.79 ล้านบาท ปิดที่ 192.00 บาท เพิ่มขึ้น 4.00 บาท
ADVANC มูลค่าการซื้อขาย 2,718.48 ล้านบาท ปิดที่ 187.00 บาท ลดลง 4.50 บาท
PTT มูลค่าการซื้อขาย 2,189.33 ล้านบาท ปิดที่ 36.00 บาท เพิ่มขึ้น 0.25 บาท
KBANK มูลค่าการซื้อขาย 1,810.60 ล้านบาท ปิดที่ 148.50 บาท ลดลง 1.00 บาท
AOT มูลค่าการซื้อขาย 1,552.01 ล้านบาท ปิดที่ 74.50 บาท ราคาไม่เปลี่ยนแปลง